Document ID: 32006R0602

UREDBA KOMISIJE (ES) št. 602/2006
z dne 18. aprila 2006
o prilagoditvi Uredbe (ES) št. 184/2005 Evropskega parlamenta in Sveta s posodobitvijo zahtev za podatke
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 184/2005 Evropskega parlamenta in Sveta z dne 12. januarja 2005 o statistiki Skupnosti glede plačilne bilance, mednarodne trgovine s storitvami in neposrednih tujih naložb (1), in zlasti člena 10 Uredbe,
ob upoštevanju naslednjega:
(1)
Uredba (ES) št. 184/2005 vzpostavlja skupni okvir za sistematično proizvodnjo statistike Skupnosti o plačilni bilanci, mednarodni trgovini s storitvami in neposrednih tujih naložbah.
(2)
Zaradi gospodarskega in tehničnega razvoja je treba zahteve za podatke redno posodabljati in prilagajati raven razčlenitve, zahtevane za zadovoljitev spreminjajočih se potreb.
(3)
Na področju portfeljskih naložb je obveznosti zunaj EU težko neposredno izmeriti. V praksi se izračunavajo tako, da se neto terjatve v EU odštejejo od skupne vrednosti svetovnih obveznosti. Posledično so za izračun obveznosti zunaj EU potrebni podatki o neto terjatvah v EU.
(4)
Za izboljšanje kakovosti statistike plačilne bilance in učinkovitejše zadovoljevanje potreb uporabnikov je treba spremeniti nekatere geografske razčlenitve.
(5)
Za preprečitev napačne razlage je treba zagotoviti pravilne in natančne opredelitve vseh konceptov in izrazov, uporabljenih v prilogi k Uredbi (ES) št. 184/2005.
(6)
Ukrepi, predvideni so to uredbo, so v skladu z mnenjem Odbora za plačilno bilanco, ustanovljenega s členom 11 Uredbe (ES) št. 184/2005 -
SPREJELA NASLEDNJO UREDBO:
Člen 1
Priloga I k Uredbi (ES) št. 184/2005 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. aprila 2006

Labels: 3
2
19